แนวโน้มดัชนี้เช้านี้ฟื้นตัวตามตลาดตปท.
นักวิเคราะห์ คาด แนวโน้มดัชนีเช้านี้ฟื้นตามตลาดต่างประเทศ&nbsp; แต่ภาพรวมคงทรงตัวบวกแคบ
19 มี.ค. 2553

นักวิเคราะห์ คาด แนวโน้มดัชนีเช้านี้ฟื้นตามตลาดต่างประเทศ  แต่ภาพรวมคงทรงตัวบวกแคบ
นักวิเคราะห์ฯคาดตลาดหุ้นไทยเช้านี้ฟื้นขึ้นบ้าง ตามตลาดสหรัฐฯ-ตลาดภูมิภาคที่เช้านี้ส่วนใหญ่อยู่ในแดนบวกในกรอบจำกัด ภาพโดยรวมตลาดบ้านเราคงทรงตัวบวกแคบ เหตุเสาร์-อาทิตย์นี้ทางกลุ่มคนเสื้อแดงยังมีกิจกรรมที่ทำต่อเนื่อง ส่วนปัจจัยจากต่างประเทศมองในเรื่องเงินเฟ้อสหรัฐฯโดยตัวเลข CPI ของสหรัฐฯออกมาเป็นศูนย์ ไร้แรงกดดันปรับขึ้นอัตราดอกเบี้ยนโยบาย พร้อมให้แนวต้าน 765 แนวรับ 757 จุด
นายรักพงศ์ ไชยศุภรากุล ผู้จัดการฝ่ายวิจัยเศรษฐกิจและกลยุทธ์ บล.เคจีไอ(ประเทศไทย) กล่าวว่า ตลาดหุ้นไทยเช้านี้คาดว่าจะฟื้นตัวขึ้นได้บ้าง ตามตลาดสหรัฐฯที่ปรับตัวขึ้นไปเป็นวันที่ 8 ติดต่อกัน และคงจะแกว่งคล้ายกับตลาดหุ้นอื่นในภูมิภาคเอเชียที่เช้านี้ส่วนใหญ่อยู่ในแดนบวกในกรอบจำกัด 
ภาพโดยรวมของตลาดบ้านเราคงจะเป็นลักษณะของการทรงตัวแดนบวกในกรอบแคบ ซึ่งการปรับตัวขึ้นไปคงจะน้อย เนื่องจากในวันเสาร์-อาทิตย์นี้ทางกลุ่มคนเสื้อแดงยังมีกิจกรรมเคลื่อนไหวต่อเนื่อง 
สำหรับปัจจัยจากต่างประเทศ มองที่อัตราเงินเฟ้อของสหรัฐฯที่ออกมาค่อนข้างต่ำ โดยตัวเลข CPI ของสหรัฐฯออกมาเป็นศูนย์ ทำให้เรียกได้ว่าไม่มีแรงกดดันที่จะปรับขึ้นอัตราดอกเบี้ยนโยบายเลย   พร้อมให้แนวต้านไว้ที่ 765 จุด แนวรับ 757 จุด